Predkladacia správa

        Informácia o 6. zasadnutí Konferencie zmluvných strán Bazilejského dohovoru sa predkladá v súlade s uznesením vlády SR č. 1236/2002.
	Zasadnutie Konferencie zmluvných strán Bazilejského dohovoru schválilo viacero rozhodnutí a odporúčaní, ktorých vypracovanie vyplynulo z úloh daných predchádzajúcim zasadnutím Konferencie. 
Rozhodnutím bol prijatý Strategický plán pre implementáciu Bazilejského dohovoru na roky 2000 – 2010, ktorý je dôležitým z hľadiska implementácie dohovoru a jeho budúceho zamerania.
Konferencia strán prijala aj rozhodnutie týkajúce sa mechanizmu súladu s dohovorom s cieľom pomôcť stranám pri dosahovaní súladu a implementácii dohovoru v praxi. Mechanizmus bude riadený 15 členným výborom, do ktorého bol zvolený aj zástupca SR (MŽP SR) v rámci regiónu Strednej a východnej Európy.
 
Materiál sa predkladá na rokovanie vlády ako informácia a v súlade s čl. 10 ods. 6a Smernice na prípravu a predkladanie materiálov na rokovanie vlády SR nebol predložený na pripomienkové konanie.

	Materiál nemá finančný, ekonomický, environmentálny vplyv ani vplyv na zamestnanosť.